คือรู้สึกเหมือนหมด passion ในการใช้ชีวิตค่ะ แบบไม่อยากทำอะไรเลย ตอนนี้เหมือนใช้ชีวิตไปเรื่อยๆ ปีนี้สอบเข้ามหาลัยไม่ติดค่ะ เลยรอสอบปีหน้า แต่ไม่อยากอ่านหนังสือเลยค่ะ บางครั้งนึกอยากจะทำก็ทำแบบจริงจัง ทำได้นิดเดียวก็ไม่อยากทำต่อ มันรู้สึกหน่วง เหนื่อย บางครั้งรู้สึกแย่ เราทำไปทำไม ทำไปเพื่ออะไร มันเป็นความรู้สึกอยู่ข้างในใจ ไม่รู้ว่ารู้สึกยังไงกันแน่ค่ะ ไม่เข้าใจความรู้สึกตัวเอง เหมือนจะมีความสุขนะคะ แต่ข้างในมันไม่มีความสุขเลยค่ะ เหมือนโลกมันไม่ค่อยน่าอยู่ แต่คิดว่าไม่ได้เป็นซึมเศร้านะคะ แค่รู้สึกเหมือนมีหลายอารมณ์ข้างใน พยายามจะเข้าใจตัวเองนะคะ แต่ไม่เข้าใจเลยค่ะ มันเหนื่อยมากที่จะเข้าใจตัวเอง เหมือนยิ่งพยายามยิ่งไม่เข้าใจค่ะ ควรทำยังไงดีคะ หนูป่วยรึเปล่าค่ะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ@ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น**ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. ขอเป็นกำลังใจให้นะคะ